Tortola

Tortola estas la plej granda kaj plej loĝata insulo de la Britaj Virgulininsuloj. Tortola havas enloĝantaron de 23,908 kaj la plej granda urbo de la insulo estas Rod-Taŭon, kiu ankaŭ estas la ĉefurbo de la Britaj Virgulininsuloj . 

La plej alta punkto sur la insulo kaj la tuta insularo estas Monto Salvio (Mount Sage) je 523 m . Granda parto de ĝia arbara tereno estas deklarita naturrezervejo, kiu estas alirebla kun bon-markitaj ekskursaj vojoj. 

La Britaj Virgulininsuloj estas centra loko por bankaj kaj financaj servoj. Tiuj bankaj kaj financaj servoj estas centra komponanto de la ekonomio de la insulo. Pro la internacia kompania komerca juro kiu estis promulgita sur la insulo en la 1980-aj jaroj, la insulo iĝis imposta rifuĝejo, kaj poste, pro la granda kvanto de komerca agado, fariĝis unu el la plej riĉaj insuloj en la Karibio.

Turismo ankaŭ estas grava komponanto de la ekonomio de la insulo. Vizitantoj al la insulo alteriĝas ĉe Beef Island kaj de tie transiras la Queen Elizabeth Bridge al Tortola. La strandoj de la insulo estas populara turisma loko.

Kvankam la insuloj estas brita transmara teritorio, la oficiala valuto en la insuloj estas la usona dolaro.

 Bildoj 

 Referencoj 

 Eksteraj ligiloj 

 Oficiala retejo de la turisma buroo de la Britaj Virgulininsuloj  

Kategorio:Koordinatoj sur Vikidatumoj
Kategorio:Britaj Virgulininsuloj
Kategorio:Insuloj de Karibio